આ પ્રસંગે અતિથિવિશેષ તરીકે ગુણવંત શાહ અને અધ્યક્ષસ્થાને પૂર્વ મુખ્યપ્રધાન અને સોમનાથ ટ્રસ્ટના અધ્યક્ષ કેશુભાઇ પટેલ હાજર રહેશે. વર્ષ ર૦૧૪ માટે ડાહ્યાભાઇ શાસ્ત્રી, વર્ષ ર૦૧પ માટે ડો. વિજય શંકર પંડ્યા અને વર્ષ ર૦૧૬ માટે પ્રો. જીવણભાઇ પરમારને એવોર્ડ અંતર્ગત શ્રી સોમનાથ સુવર્ણચંદ્રક, સન્માનપત્ર, શાલ અને રૂ.એક લાખનો રોકડ પુરસ્કાર એનાયત કરાશે. ૧૯૯૬થી આ સન્માન અપાતું હોઇ કે.કા.શાસ્ત્રી, રમેશભાઇ ઓઝા સહિતના આઠ વિદ્વાનોને સોમનાથ સુવર્ણચંદ્રકથી સન્માનિત કરાયા છે તેમ સોમનાથ મંદિરના ટ્રસ્ટી અને સેક્રેટરી પ્રવીણ કે. લહેરીએ પત્રકારો સાથેની વાતચીતમાં જણાવ્યું હતું.